《和曾无疑》
宋代·杨长孺

雪舟不肯半涂回，直到荒林意盛哉。
篱菊苞时披宿雾，林犀香里绝织埃。
锦心绣口垂金薤，月露天浆贮玉杯。
八十仙翁能许健，片云得得出巢来。

作者简介：吉州吉水人，字伯大，一字诗之，号东山。杨万里子。以荫入仕。宁宗嘉定四年守湖州，有治绩。擢经略广东，迁福建安抚使，以忤权贵去职。理宗绍定元年起判江西宪台，寻以敷文阁直学士致仕。卒年七十九。谥文惠。